**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՄՐՑՈՒԹԱՅԻՆ ԿԱՐԳՈՎ ՏՐԱՄԱԴՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 481-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի պահանջներին համապատասխան։
Համայնքի բյուջեն համալրելու և նշված հողամասը որպես ընդհանուր օգտագործման տարածք օգտագործելու նպատակով անհրաժեշտ է կառուցապատման իրավունքով մրցույթային կարգով, 10 տարի ժամկետով, տրամադրել համայնքի սեփականություն հանդիսացող Աբովյան համայնքի Աբովյան քաղաքի Արցախի փողոց թիվ 39 հասցեում գտնվող 07-002-0039-1910 կադաստրային ծածկագրով 0.1200 հեկտար մակերեսով բնակավայրերի նպատակային նշանակության ընդհանուր օգտագործման հողամասը:
Նշված հողամասի տարեկան վճարի մեկնարկային գինը հաշվարկվել է հիմք ընդունելով Հողային օրենսգրքի 481 հոդվածի 8-րդ մասը, ըստ որի պետական կամ համայնքային սեփականություն հանդիսացող հողերի կառուցապատման իրավունքի տարեկան վարձավճարի չափը չի կարող պակաս լինել անշարժ գույքի հարկի տարեկան դրույքաչափից և Հարկային օրենսգրքի 229-րդ հոդվածի 1-ին մասի 2-րդ կետի «գ» ենթակետը դրույթը՝ համաձայն որի անշարժ գույքի հարկը հաշվարկվում է մեկ տոկոս տարեկան դրույքաչափերով։
Որոշման նախագծով ներկայացված համայնքային սեփականություն հանդիսացող հողամասի կառուցապատման իրավունքի տրամադրման տարեկան վճարի չափը հաշվարկվել է 2,5 տոկոսով, որը կազմում է 133 254 դրամ։
«Աբովյան համայնքի սեփականություն հանդիսացող հողամասը կառուցապատման իրավունքով մրցութային կարգով տրամադրելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
Սույն որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չի առաջանում, իսկ եկամուտներն ավելանում են:

 **ՀԱՄԱՅՆՔԻ ՂԵԿԱՎԱՐ**՝ **ԷԴՈՒԱՐԴ ԲԱԲԱՅԱՆ**